FOTOD: Autoavarii seiskas Sõle tänaval trolliliikluse
Tallinnas Koplis Sõle tänava ja Kolde puiestee ristis põrkas kella 14 ajal omavahel kokku kaks sõiduautot. Kaks inimest viidi haiglasse.
Politsei- ja piirivalveameti pressiesindaja Helen Uldrich sõnas, et kannatanud on viidud haiglasse tervisekontrolli ja kohapeal on liiklus häiritud. Trolliliiklus oli mõnda aega suletud ning taastus kella 14.20 ajal, andis ta teada.